ມີການວາງລະເບີດຫລາຍບນ ທີ່ກາຣາຈີ
ເຈົ້າໜ້າທີ່ປາກີສຖານກ່າວວ່າ ຢ່າງໜ້ອຍ ມີ 4 ຄົນເສຍຊີວິດ ແລະ 50 ກວາຄົນບາດເຈັບ ຍອນເຫດລະເບີດໃນພາກໃຕ້ ຂອງປາກີສຖານ.
ບັນດາເຈົ້າໜ້າທີ່ປາກີສຖານກ່າວວ່າ ລະເບີດຫລາຍລູກໄດ້ ແຕກຂຶ້ນຢູ່ໃກ້ໆກັບລົດບັສ 2 ຄັນທີ່ບັນທຸກພວກທະຫານ ເຮືອໃນເມືອງ Karachi ເຮັດໃຫ້ຢ່າງໜ້ອຍ 4 ຄົນເສຍຊີ ວິດ ແລະບາດເຈັບຕື່ມອີກຫລາຍກວ່າ 50 ຄົນ ທາງການປາກີສຖານກ່າວວ່າ ເຫດລະເບີດທີ່ໃຊ້ເຄື່ອງຄວບ ຄຸມຈາກໄລ ຍະໄກໃນວັນອັງຄານມື້ນີ້ໄດ້ເກີດໃນເວລາຫ່າງ ກັນພຽງບໍ່ເທົ່າໃດນາທີຢູ່ຫຼາຍໆຈຸດຂອງເມືອງທ່າKarachi ໃນພາກໃຕ້ຂອງປະເທດ ບໍ່ມີກຸ່ມໃດອ້າງເອົາຄວາມຮັບຜິດຊອບໃນທັນທີໃນການໂຈມ ຕີເຫລົ່ານີ້ ເມືອງ Karachi ເປັນສູນກາງດ້ານເສດຖະກິດແລະເປັນ ເມືອງໃຫຍ່ທີ່ສຸດຂອງປາກີສຖານຊຶ່ງມີພົນລະເມືອງປະ ມານ 16 ລ້ານຄົນ ເມືອງດັ່ງກ່າວນີ້ໄດ້ປະເຊີນກັບຄວາມ ວຸ້ນວາຍດ້ານອາຊະຍາກໍາຕະຫລອດທັງດ້ານສາສະໜາ ແລະພວກຫົວຮຸນແຮງຈັດຕ່າງໆ ໃນສັບປະດາຜ່ານມານີ້ ລະເບີດລູກນຶ່ງໄດ້ແຕກຂຶ້ນໃນສະໂມສອນການພະນັນແຫ່ງນຶ່ງທີ່ຄຸ້ມ Ghas Mandi ຂອງນະຄອນ Karachi ຊຶ່ງເຮັດໃຫ້ມີຜູ້ຄົນເສຍຊີວິດໄປຢ່າງໜ້ອຍ 15 ຄົນແລະບາດເຈັບຫລາຍກວ່າ 35 ຄົນ ຕໍາຫລວດກ່າວວ່າ ພວກເຂົາເຈົ້າສົງໄສພວກແກ໊ງ ອາຊະຍາກໍາເປັນຜູ້ຮັບຜິດຊອບໃນການໂຈມຕີທີ່ວ່ານີ້ ໃນແຫ່ງອື່ນໆອີກ ບັນດາເຈົ້າໜ້າທີ່ໃນແຂວງ Baluchistan ກ່າວວ່າພວກຜູ້ຊາຍປະກອບ ອາວຸດຈຸນຶ່ງໄດ້ທໍາການໂຈມຕີລົດບັສໂດຍສານຄັນນຶ່ງໃນແລງວັນຈັນວານນີ້ແລະພາກັນ ເອົາໄຟຈູດລົດບັສຄັນນີ້ ເຮັດໃຫ້ປະຊາຊົນຢ່າງໜ້ອຍ 13 ຄົນເສຍຊີວິດ ມີແມ່ຍິງແລະ ເດັກນ້ອຍຫລາຍຄົນຮວມຢູ່ໃນຈໍານວນພວກທີ່ເສຍຊີວິດໄປໃນການໂຈມຕີຄັ້ງນີ້